- Hindi News
- एलडीसी भर्ती : संविदाकर्मियों के लिए निकाली दूसरी बड़ी सूची
एलडीसी भर्ती : संविदाकर्मियों के लिए निकाली दूसरी बड़ी सूची
संविदाकर्मियों के लिए निकाली दूसरी सूची, पहली सूची में 50 फीसदी संविदाकर्मियों को ही दस्तावेज जांचने के लिए बुलाया था।
जयपुर। पंचायती राज विभाग ने जिला परिषद में कनिष्ठ लिपिक (एलडीसी) सीधी भर्ती के लिए जारी दूसरी सूची में 3234 अभ्यर्थियों को दस्तावेजों की जांच के लिए बुलाया है। जबकि पहली सूची में 1016 पदों से ढाई गुणा यानि 2539 अभ्यर्थियों को बुलाया गया था। इसमें से करीब 875 अभ्यर्थियों ने अपने दस्तावेजों की जांच भी करवा ली है। लेकिन पहली सूची में संविदाकर्मियों में से केवल 50 फीसदी को ही दस्तावेज जांच के लिए बुलाया जा सका था। ऐसे में नरेगा संविदाकर्मियों ने इसका विरोध शुरु किया। आगामी विधानसभा चुनावों को देखते हुए तथा सभी संविदाकर्मियों को शामिल करते हुई दूसरी सूची निकाली गई है। ताकि उनके विरोध को शांत किया जा सके।
जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि दूसरी सूची में अधिकांश संविदाकर्मियों को शामिल करते हुए दस्तावेजों की जांच के लिए बुलाया गया है।
यह है मामला :
पंचायती राज विभाग की ओर से 23 मई को 1016 एलडीसी पदों के लिए ढाई गुणा 2539 अभ्यर्थियों की पहली सूची जारी की थी। इसके बाद 4 जून तक दस्तावेजों की जांच के लिए अभ्यर्थी बुलाए गए थे। लेकिन 1016 कनिष्ठ लिपिक (एलडीसी) पदों के लिए अंतिम तारीख तक केवल 875 अभ्यर्थियों ने ही दस्तावेजों की जांच करवाई। अब पंचायती राज विभाग ने 3234 अभ्यर्थियों की दूसरी सूची जारी की है।
tgl_Latn hin_Deva hin_Deva hin_Deva hin_Deva hin_Deva hin_Deva hin_Deva